**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL** **KLAIPĖDOS MIESTO SAVIVALDYBĖS TARYBOS 2019 m. sausio 31 d. sprendimo NR. t2-32 „dėl prašymo perduoti klaipėdos miesto savivaldybei valdyti patikėjimo teise valstybinės žemės sklypus pateikimo“ pakeitimo**

1. **Sprendimo projekto esmė**

 Klaipėdos miesto savivaldybės taryba 2019 m. sausio 31 d. priėmė sprendimą Nr. T2‑32 „Dėl prašymo perduoti Klaipėdos miesto savivaldybei valdyti patikėjimo teise valstybinės žemės sklypus pateikimo“, kuriame nusprendė pateikti prašymą Lietuvos Respublikos Vyriausybei perduoti Klaipėdos miesto savivaldybei valdyti, naudoti ir disponuoti patikėjimo teise valstybinės žemės sklypus, esančius Klaipėdos mieste: 0,0300 ha konservacinės paskirties žemės sklypą, kadastro Nr. 2101/0010:82 (unikalus Nr. 4400-5066-9537, naudojimo būdas – kultūros paveldo objektų žemės sklypai), – Klaipėdos piliavietės atkūrimui ir pritaikymui kultūros ir turizmo poreikiams; ir 0,7068 ha kitos paskirties žemės sklypą, kadastro Nr. 2101/0010:83 (unikalus Nr. 4400-5067-1633, naudojimo būdas – atskirųjų želdynų teritorijos, susiekimo ir inžinerinių tinklų koridorių teritorijos), – Priešpilio gatvei tiesti ir eksploatuoti. Sprendimas buvo priimtas atsižvelgiant į tai, kad tuo metu valstybinės žemės sklypus valdė VĮ Klaipėdos valstybinio jūrų uosto direkcija.

Lietuvos Respublikos Vyriausybė s2020 m. liepos 16 d. nutarimu Nr. 824 „Dėl Lietuvos Respublikos Vyriausybės 1993 m. lapkričio 3 d. nutarimą Nr. 822 „Dėl Klaipėdos valstybinio jūrų uosto žemės, uosto akvatorijos ir uosto rezervinių teritorijų ribų patvirtinimo“ pakeitimo“ žemės sklypai, kadastro Nr. 2101/0010:82 ir 2101/0010:83, perduoti valdyti patikėjimo teise Nacionalinei žemės tarnybai prie Žemės ūkio ministerijos.

1. **Sprendimo projekto tikslai ir uždaviniai**

Sprendimo projekto tikslas – pakeisti Klaipėdos miesto savivaldybės tarybos – pakeisti Klaipėdos miesto savivaldybės tarybos 2019 m. sausio 31 d. sprendimą Nr. T2‑32 „Dėl prašymo perduoti Klaipėdos miesto savivaldybei valdyti patikėjimo teise valstybinės žemės sklypus pateikimo“ 1 punktą, nurodant, kad prašymas perduoti Klaipėdos miesto savivaldybei valdyti, naudoti ir disponuoti patikėjimo teise valstybinės žemės sklypus Klaipėdoje teikiamas ne Lietuvos Respublikos Vyriausybei, o Nacionalinei žemės tarnybai.

1. P**rojekto rengimo priežastys ir kuo remiantis parengtas sprendimo projektas**

Sprendimo projektas parengtas dėl šių priežasčių:

1. pasikeitė valstybinės žemės patikėtinis;
2. sprendimą dėl žemės perdavimo savivaldybei valdyti patikėjimo teise priima Nacionalinės žemės tarnybos direktorius.

Sprendimo projektas parengtas vadovaujantis Lietuvos Respublikos žemės įstatymo 7 straipsnio 2 dalimi, kurioje nustatyta, kad valstybinės žemės sklypai perduodami savivaldybėms patikėjimo teiseVyriausybės nustatyta tvarka Nacionalinės žemės tarnybos vadovo sprendimu, suderintu su Lietuvos Respublikos žemės ūkio ministerija, šioms reikmėms:

**a) viešosios paskirties rekreacijai ir poilsiui;**

**b) viešojo naudojimo poilsio objektams;**

**c) gatvėms ir vietiniams keliams;**

**d) komunaliniams inžineriniams tinklams tiesti ir (ar) eksploatuoti;**

**e) gyvenamiesiems namams statyti ir (ar) eksploatuoti;**

**f) ūkinei komercinei veiklai;**

Šiuo konkrečiu atveju, žemės sklypai bus naudojami gatvėms ir vietiniams keliams tiesti ir eksploatuoti – Priešpilio g. (žemės sklypas, kadastro Nr. 210/0010:83) bei viešosios paskirties rekreacijai ir poilsiui – Klaipėdos piliavietės atkūrimui ir pritaikymui kultūros ir turizmo poreikiams (žemės sklypas, kadastro Nr. 2101/0010:82).

1. **Kokių rezultatų laukiama**

 Perduoti Klaipėdos miesto savivaldybei valdyti patikėjimo teise du valstybinės žemės sklypai Klaipėdos miesto piliavietės teritorijoje.

 **5. Lėšų poreikis sprendimo įgyvendinimui**

Šio sprendimo projekto įgyvendinimui papildomų lėšų nereikės.

 6**. Galimos teigiamos ar neigiamos sprendimo priėmimo pasekmės:**

 Teigiamos pasekmės – priėmus sprendimo projektą bus sudarytos sąlygos žemės sklypų perdavimui Klaipėdos miesto savivaldybei valdyti, naudoti ir disponuoti jais patikėjimo teise, sudaryta galimybė įgyvendinti detaliojo plano sprendinius ir užbaigti suformuoti žemės sklypą Priešpilio gatvei tiesti ir eksploatuoti.

 Neigiamos pasekmės – nenumatoma.

**PRIDEDAMA:**

 1.Sprendimo projekto lyginamasis variantas, 1 lapas.

 2. Kadastro žemėlapis, 1 lapas.

 3. Teisės aktų išrašai, 2 lapai.

Žemėtvarkos skyriaus vedėja Raimonda Gružienė